钦定古今图书集成/明伦汇编/氏族典/第144卷 > 元义方
## 钦定古今图书集成/明伦汇编/氏族典/第144卷 > 元义方

按《唐书元万顷传》：“万顷孙正，正子义方，为华州参军，
历京兆府司录。韦夏卿、李实继为尹，事必咨之。历虢、
商二州刺史，福建观察使。中官吐突承璀，闽人也，义
方用其亲属为右职。李吉甫再当国，阴欲承璀奥助，
即召义方为京兆尹。李绛恶其党，出为鄜坊观察使，
一切辨治，然苛刻，人多怨之。卒赠左散骑常侍。”